Предмет: Родной (чувашский) язык
Класс: 3 класс.
Кĕнеке авторĕ : В.И.Игнатьева,Н.Н.Чернова,Л.В.Николаева.
Шкул: вырăс чĕлхиллĕ шкул.
Урок тĕсĕ: çĕнĕ пĕлÿ илмелли урок.
[bookmark: _GoBack]Урок теми: Çутçанталăк.Урок- çул çӱрев.
Технологисем: информаципе коммуникаци, вăйă, ушкăнпа ĕçлени, юлташпа пĕрле ĕçлесе вĕренни, харкамлăха аталантарасси,  шухăшлава аталантарасси, сывлăха упрасси.
Харкамăн (пайăррăн) пĕлÿ илмелли тĕллевсем (Личностные результаты)
 Права: а) вĕренÿпе интересленме  хавхалантарни;
ă) вĕренÿре харпăр хăй тивĕçне туйма, хăйĕн пултарулăхне шанма хăнăхни;
б) ачасен çыхǎнуллǎ пуплевне аталантарни;
в) чăваш чĕлхин илемлĕхне хаклама пултарни, тăван чĕлхене хисеплени.

 Тĕллевпе тупсăм: ача хăй вăй-пултарулăхне шаннă май ĕç суйласа илме ăнтăлни;
Моральпе этика: кăмăл-сипет енчен хăйне тус-юлташĕ умĕнче тирпейлĕ тытма пĕлни.
Предметăн пĕрлĕхлĕ результачĕсен тĕллевĕсем:
1. Сăмахпа каласа е çырса пĕлтернĕ информацие тĕрĕс ăнланни;
2. Пĕччен е ушкăнпа тумалли вĕренÿ ĕçĕн тĕллевне, йĕркине ăнланса илни; ĕç результатне каласа е çырса хаклама пултарни

Предметăн пĕрлĕхлĕ результачĕсен тĕллевĕсем (Метапредметные результаты)
Йĕркелÿ:
 а) кирлĕ информацие вĕренÿ кĕнекинче шыраса тупма пултарни; харпăр хăй тĕллĕн ĕçлес туртăма аталантарни; илтнине ас туса юлма пултарни;  
ă) вулавпа çыру усă курни; сăмах йышне пуянлатни; рифма тăрăх кирлĕ сăмах тупма вĕренни, текста вуласа ăнланма хавхалантарни;
б) карточкăсемпе ĕçленĕ чух тишкерни, ăнлав патне итерни, çирĕплетсе калани
в) сăмахпа каласа  (текст тĕллевне, темине, тĕп тата хушма информацине) кирлĕ пек ăнланни;
 Хутшăну: тĕрлĕ мелпе – мăшăррăн е ушкăнпа ĕçлени, пĕччен е иккĕн кĕнекепе, Интернетпа усă курса  информации тупма хăнăхни;
 Информаци: Чĕрчунсем,кайăксем,йывăçсем  темăсемпе çыхăннă материала вуласа тишкерме, кирлине суйласа илме, пĕтĕмлетÿ тума пултарни; тишкерÿре карточкăсемпе усă курма пĕлни.
Мелпе меслетсем: ыйту-хурав; учитель сăмахĕ; шырав, словарь ĕçĕ; ыйтусем çине хурав тупма вĕренни; уйрăмшарăн тухса калаçма хăнăхни,ушкăнпа ĕçлени.
Предметăн ятарлă пĕлÿ илмелли тĕллевĕсем (предметные результаты)
Вĕренекенсен пĕлÿ, пултару, хăнăху ĕçĕ-хĕлĕ:  
- текста илемлĕ вулама, унǎн илемне туйса ǎнланма, тишкерме вĕренни, тытǎмне кǎтартни;
-урок вĕçĕнче ĕç юхăмĕн результачĕсене тĕрĕслени, хак пани;
- пĕлÿ шырас ĕçе план тăрăх туса пыма хăнăхтарни.
Курăмлăх хатĕрĕсем: кроссворд,  Интернетран илнĕ материалсем, кĕнекесем; валеçсе памалли материал (карточкăсем), ÿкерчĕксем, карта.
Урок юхăмĕ
Вызов (10 минут) Осмысление (25 минут)  Рефлексия (10 минут)

Сывлăх сунатăп ачасем. Ачасем:
Сывлăх сунатăп, сывлăх сунатăп,
Эпĕ аван пурăнатăп,эпĕ аван пурăнатăп,
Сире те çавнах эп сунатăп.
Юрă : "Чăвашла..."
Вĕрентекен сăмахĕ, ачасен сăмахĕ. Çанталăк çинчен калаçни.Ыйтусем пани.Калаçу,ыйту-хурав, диалог.Паян мĕнле кун ? Паянхи çанталăк  мĕнле?    (Плакат тăрăх хуравсене тĕрĕс тупасси.
Ачасем , пуш уйăхĕн 2-мĕшĕнче çутçанталăк кунĕ пулнă. Апла пулсан паян эпир урокра мĕн  çинчен калаçăпăр? Ҁапла , çутçанталăк çинчен. Эпир сирĕнпе паян тĕлĕнмелле юмах тĕнчине-çутçанталăк  çулçӱревне тухăпăр, тĕрлĕ чарăнусенче пулăпăр,  кунта çĕнĕ   сăмах пур-çулçӱрев -путешествие.Ҁак çулçӱреве тухма хамăр умма мĕнле тĕллевсем лартăпăр?: (Ачасем) 
1. Мĕн те пулин çĕннине пĕлмелле. 
2. Ҁут çанталăк çинчен нумайрах пĕлмелле.
3. Ҁулçӱревре туслă пулмалла.пĕр-пĕрне пулăшмалла.
Эсир çулçӱреве тухма  хатĕр-и?Сирĕн кăмăлăрсем мĕнле?  Пĕр пĕрин çине пăхса йăл кулса илер. Кайрăмăр,çак юмаха лекес тесен ман хыççăн калăр:
Ан-ан-ан -пит илемлĕ çак вăрман,
-Сем-сем-сем ав ӱсеççĕ йывăçсем
-Сем-сем-сем ешереççĕ чечексем,
 -Ра-ра-ра эс юлташ çакна упра.
 1-мĕш станци –(«Чечеклен  юратнă чăваш ен »юрă).
  Эпир сирĕнпе мĕнле чарăнăва лекрĕмĕр ? 
Тĕрĕс, Чăваш Республикине лекрĕмĕр.Кунта ачасем сире вали вăйă пур .Хула ячĕсене тупса лартмалла  ,малтан  чăвашла ,унтан вырăсла .(Доска çинче –карта,карточкăсем.)Мĕнле хула ячĕ юлчĕ, мĕншĕн? Ачасем, мĕншĕн Шупашкара пысăк çаврашкапа уйăрнă? Эсир мĕнле хулара пурăнатăр?Шупашкар çинчен мĕн калама пултаратăр? Тăван хула миçе çул тултарчĕ? Ваня эсĕ килĕшетĕн-и ,тĕрĕс-и? Малалла каятпăр. 
2-мĕш станци.(Чечексен ÿкерчĕкĕсем-уçланки.) Тӑван ен ҫутҫанталӑкĕ питĕ илемлĕ те тĕрлĕ   енлĕ. Ачасем, эпир сирĕнпе мĕнле тĕнчене лекрĕмĕр. Чечексен .Мĕн тери хитре чечексем ÿсеççĕ пирĕн республикӑра. Ку уçланкăра мĕнле чечексем пур? (Чечексен ячĕсем-карточкăсем. Хĕрлĕ кĕнекене  кĕнĕ чечексем.) Чăпăл курăкĕ çинчен Настя каласа парать. Ҁапла вара чечексене татса пĕтерме юрать-и ?  Ачасем чечексем пирĕн республикăна илем кӱреççĕ. Чечексем пулмасан пирĕн тавралăх илемĕ çухалать.(«Хирти чечексем»юрă).Малалла каяр . 
3-мĕш станци.  Ку мĕнле чарăну пулчĕ-ши?(Ял.) Ачасем ,сирĕн ялта кам та пулин пурăнать-и? Чĕр чунсем ăçта –ăçта пурăнаççĕ – вăрманта ,килте. Асаттепе асанне питĕ нумай выльăх-чĕрлĕх усраççĕ, анчах та чĕр чунĕсем эрешмен каррине лекнĕ ,вĕсен ячĕсем пăтрашăннă. Вĕсене тĕрĕс лартсан ,эпир пĕлетпĕр асаттепе асанне мĕнле выльăх –чĕрлĕх усранине. Кăт-кăтик сарă ,çăмарта та вăл тăвать .Мĕн вăл?. Варя пире юрă юрласа парать. Юрă"Марине". Варя, асаттепе асанне пире валли кучченеç хатĕрлесе хунă. ,уроксем хыççăн  сирĕнпе тутанса пăхăпăр. Ялтан тухатпăр.
4-мĕш станци. Ачасем ,эпир ăçта çитрĕмĕр? Вăрмана. Вăрмана кĕриччен пире валли тискер чĕр чунсем ĕç хатĕрлесе хунă. Пирĕн вăрмансенче  мĕнле чĕр чунсем пурăнаççĕ-ха. Кăна эпир 1-мĕш хăнăхтарăва тусан кăна пĕлетпĕр. 2-мĕш хăнăхтару.Вулаççĕ ,куçараççĕ.Ҁак текстпа усă курса мулкач çинчен синквейн тăватпăр. Ачасем, тискер чĕр чунсен çурисене, мулкач çурисене алăпа тĕкĕнме юрамасть, киле илсе килме юрамасть. Тискер чĕр чунсем хăйсен çурисене хăйсемех тупаççĕ. Мулкач мĕн юратать?  Апла  пулсан мĕнле вăйă вылятпăр"Кишĕр, купăста ".
5-мĕш станци. Ачасем, çӱлелле пăхар-ха .Пакша мĕнле йывăç çинче ларать? (Йывăçсем.Юман) Чăваш юмана хисеплет ..Юман йывăç çирĕп,патвар пулнăран аттене юманпа танлаштарнă . Вăйлă арçынсене юман паттăр тенĕ. Пирĕн шкулпа юнашар вăрман пур. Унта мĕнле йывăçсем ӱсеççĕ? (Карточкăсем тăрăх).Вăрманта йывăçсене хуçма ,касма юрамасть, мĕншĕн тесен йывăçсем пире таса сывлăш параççĕ, пирĕн планетăна тасатаççĕ. Малалла каяр.(Кайăксен сассисем).
6-мĕш станци. Кайăк сассине илтрĕр. Вăрмана кайăксемсĕр туйса пăхăр-ха. Кичем .Апла пулсан пирĕн вăрмансенче кайăксен сасси янрасан питĕ ырă пулмалла. Вăрманта халь мĕншĕн кайăксем сахал. Тĕрĕс .Вĕсем ăшă енче. Часах вĕçсе килмелле. Чи малтан кăнтăртан мĕнле кайăксем вĕçсе килеççĕ ?Чи малтан кураксем вĕçсе килеççĕ.  Пуш уйăхĕн 20-мĕш тĕлне вĕçсе килеççĕ. Вырăс художникĕн Алексей Саврасовăн пурте пĕлекен «Грачи прилетели» картина пур.(Картина тăрăх). Тата мĕнле кайăксем вĕçсе килеççĕ? Кану « Вĕçсе килчĕç».Вăйă " Развиваем память"  ятлă.   Кайăксем пире пысăк усă параççĕ.Кайăксем ӱсентăрансене сиен кӱрекен хурт-кăпшанкăсене пĕтереççĕ. Унсăр пуçне кайăксем çутçанталăка илем кӱреççĕ. Курак пире валли кăнтăртан пуçватмăш илсе килнĕ.Атьăр тупсăмне тупар.
(Карточкăсем, ÿкерчĕксем, ушкăнпа ĕçлеççĕ.) Пĕрремĕш кайăкĕ:
1. Ку пăтă мана   килĕшрĕ. Предложенире мĕнле кайăк ячĕ пытаннă? (Тăмана)
2. Ку мĕнле кайăк. (Чана)
3. Хĕрлĕ туна апăрша,
Кăлтăр-кăлтăр кăлтăркка?( Воркует) (Кăвакарчăн)
 4.Вăл юман çинче ларать ,
Вуллине так-так таккать.
«Хурт шыратăп эпĕ»: - тет.
Тупăнсассăн – хĕпĕртет. (Улатакка)
Улатакка вăл вăрман тухтăрĕ: вăл йывăçсене сиплет. Кунне 500 таран хурт-кăпшанкă пĕтерет.
5.Ку кайăк ятне тупма сире хутлав: пайлав таблици пулăшĕ. (Чакак)
6. Хĕрлĕ пĕсехеллĕ кайăк. (Уйăп).
 7.Сас паллисене йĕркелесе   тăратсан  кайăк ячĕ пулать. (Ула курак)
8. Илтĕнет ирех чи-чи! 
Сас парать тулта… (Ҁерçи). Мĕнле сăмах пулчĕ-ши? Тавтапуç.
Ачасем ,эпир сирĕнпе кайăксене манманшăн вĕсем савăннă. Хĕлле вĕсене пулшнăшăн, вĕсене валли сырăшсем тунăшăн «Тавтапуç» теççĕ.Паян урокра пурте аван ĕçлерĕр. Мана питĕ килĕшрĕр. Эсир нумай пĕлетĕр ,туслă ĕçлеме пултаратăр .Ачасем, эсир хăвăра мĕнле паллăпа хаклатăр ? Сирĕн умăрта хаклав паллисем пур.(Паллăсем лартаççĕ).
Ачасене хутран касса кăларнă сарă тата хĕрлĕ чечексем валеçсе пани. Кăмала кура пĕрне доска çине çине çыпăçтарма хушни: сарă тĕслĕ чечек  мана урок килĕшрĕ, хĕрли – мана урок килĕшмерĕ. 
 Сыв  пуллашни.

